**Vadlīnijas Erasmus+ personāla pilnveides mobilitātes pieredzes stāsta sagatavošanai**

**(mobilitātes dalībnieka pieredze)**

Lai veicinātu augstākās izglītības iestāžu personāla dalību Erasmus+ programmā, Valsts izglītības attīstības aģentūra vēlas apkopot to mobilitātes dalībnieku pieredzi, kuri jau piedalījušies Erasmus+ personāla pilnveides mobilitātē, tāpēc lūdzam mobilitātes dalībniekus dalīties pieredzē par savu Erasmus+ personāla pilnveides mobilitāti, izklāstot to apmēram 1 lpp. garā stāstā.

Jau saņemtie mobilitātes dalībnieku pieredzes stāsti apskatāmi VIAA mājas lapā: <http://www.viaa.gov.lv/lat/ek_izgl_programmas_iniciativas/erasmusplus/mobilitates_pieredze/>

Mēs priecātos, ja Jūs pastāstītu:

* kāpēc izvēlējāties piedalīties Erasmus+ personāla pilnveides mobilitātē;
* kāda veida aktivitātes Jūs īstenojāt sava mobilitātes perioda laikā;
* kāda bija pieredze sadarbībā ar nosūtošo un uzņemošo augstskolu / institūciju gan pirms un pēc mobilitātes, gan tās laikā;
* kādi ir Jūsu profesionālie un personiskie ieguvumi no Erasmus+ personāla pilnveides mobilitātes;
* kādi ir Jūsu augstākās izglītības iestādes ieguvumi no Jūsu Erasmus+ personāla pilnveides mobilitātes;
* kādi bija lielākie izaicinājumi, gatavojoties mobilitātei un īstenojot to;
* kādus praktiskus padomus Jūs vēlētos sniegt tiem kolēģiem, kuri apsver iespēju piedalīties Erasmus+ personāla pilnveides mobilitātē;
* par citiem aspektiem, kas Jums šķiet būtiski saistībā ar Jūsu Erasmus+ personāla pilnveides mobilitātes periodu.

Pirms stāsta lūdzam norādīt šādu informāciju:

* Vārds, uzvārds
* Nosūtošā augstskola
* Darbības joma augstskolā
* Mobilitātes valsts
* Uzņemošā institūcija (**lūdzu norādiet arī institūcijas adresi**)
* Personāla pilnveides veids
* Mobilitātes perioda ilgums

Stāstam lūdzam pievienot 3-5 fotogrāfijas no Jūsu mobilitātes perioda.

Paldies!